|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Imperatorius Pranciškus Juozapas I su apranga, papuošta austriškosiomis sampynomis.
Prancūzijos policijos komisaro kepis su austriškaja sampyna viršuje
**Austriškoji sampyna** (angl. *Austrian knot, Tyrolean knot*) – sudėtingas ornamentas iš suktos virvelės ar galiono, užsiūtas ant drabužio (paprastai uniformos). Paprastai tai karininko uniformos elementas. Išimtis buvo husarai, kurių visų, nepriklausomai nuo laipsnio, uniformos buvo papuoštos sampynomis. Sampynos yra Didžiosios Britanijos kadetų puskarininkių (angl. *Under Officer*) skiriamųjų ženklų elementas.

Istorija
--------

Vengriškos kilmės austriškoji sampyna atsirado XVIII a. kaip husarų karininkų skiriamasis ženklas Austrijos (Vėliau – Austrijos-Vengrijos) armijoje. Vyriausybė ir Vienos aukštuomenė epoletus laikė užsienio įtaka (dėl prancūziškos jų kilmės), todėl nepriimtinais Austrijos kariuomenei. Husarų pulkuose laipsnių skiriamaisiais ženklais padarė supintas auksines virveles ant rankovės, virvelių skaičius rodė laipsnio vyresnumą. Kitos Austrijos kariuomenės rūšys naudojo juosmens juostas ar žvaigždes ant apykaklių.

* Norvegijos generolas leitenantas Hans Kirkegaard Fleischer su husaro stiliaus munduru, puoštu virvelėmis ir austriškomis sampynomisNorvegijos generolas leitenantas *Hans Kirkegaard Fleischer* su husaro stiliaus munduru, puoštu virvelėmis ir austriškomis sampynomis
* Prancūzijos spahių kapitonas. Munduras puoštas virvelėmis ir sampynomisPrancūzijos spahių kapitonas. Munduras puoštas virvelėmis ir sampynomis
* Austrijos-Vengrijos husarų kapralo munduras su virvelėmis ir sampynomisAustrijos-Vengrijos husarų kapralo munduras su virvelėmis ir sampynomis
* Austrijos-Vengrijos generolo majoro munduras su virvelėmis ir sampynomisAustrijos-Vengrijos generolo majoro munduras su virvelėmis ir sampynomis
* Prūsijos princas su husaro munduru (1914-1918 m.)Prūsijos princas su husaro munduru (1914-1918 m.)

Austriškosios sampynos greitai tapo husarų pulkų aprangos dalimi ir kitose Europos valstybėse, bet nebuvo plačiai paplitusios iki XIX a. pabaigos. Tuomet sampynos pasidarė daugelio kolonijinių pajėgų karininkų uniformų dalimi (pvz. D. Britanijos pėstininkų karininkų Anglų-zulų karo 1879 m. metu).

Austriškosios sampynos ir kiti įmantrūs karinių laipsnių skiriamieji ženklai praktiškai išnyko Pirmojo pasaulinio karo metais. Nuo tada kasdienėse uniformose jų beveik nebenaudoja. Prancūzų karininkai, tarnavę Šiaurės Afrikos pulkuose (pvz. zuavų ar Alžyro šaulių), nešiojo spalvingas uniformas su auksinėmis austriškosiomis sampynomis iki 1939 m.

### Sampynos JAV kariuomenėje

JAV pilietinio karo metais Amerikos Valstijų Konfederacijos karininkų uniformose austriškosios sampynos buvo laipsnio skiriamieji ženklai. Kuo daugiau virvelių sudarė sampyną, tuo aukštesnis karininko laipsnis.

Panašias sampynas JAV armijos karininkai nešiojo ant mėlynųjų uniformų rankovių iki 1917 m. Austriškosios sampynos iki šiol tebėra kai kurių JAV kariuomenės uniformų dalis.

* JAV armijos trimitininkų uniformų rankovės papuoštos sampynomis.JAV armijos trimitininkų uniformų rankovės papuoštos sampynomis.
* Konfederatų generolo rankovės sampyna, rodanti generolo laipsnįKonfederatų generolo rankovės sampyna, rodanti generolo laipsnį
* Konfederatų majoro rankovės sampyna, rodanti majoro laipsnįKonfederatų majoro rankovės sampyna, rodanti majoro laipsnį
* Konfederatų pirmo leitenanto rankovės sampyna, rodanti leitenanto laipsnįKonfederatų pirmo leitenanto rankovės sampyna, rodanti leitenanto laipsnį